Bøhndel kom som ungt menneske til [[København]] for at uddannes til kunstner ved [[Kunstakademiet]] og hørte til kredsen omkring [[Caspar David Friedrich]] og sluttede venskab med [[Philipp Otto Runge]], da denne kom til København i 1799. Efter at have vundet den store Sølvmedalje i 1799 foretog han med kongelig understøttelse en udenlandsrejse, der varede fra 1806 til 1810, da han ved hjemkomsten foreviste en del i 1811 udstillede arbejder. Uagtet Akademiet savnede korrekthed i tegningen og harmoni i farven, erkendte det dog så meget godt i hans billeder, at han [[agreeredes]] i 1812 og året efter blev medlem på bygmester [[C.F. Hansen (arkitekt)|C.F. Hansens]] og grev [[Heinrich Carl von Schimmelmann|Schimmelmanns]] portrætter. Han synes nu at have levet i Slesvig By, hvor han bl.a. udførte litograferede blade efter [[Hans Brüggemann]]s altertavle, 1824-32 gengav han tavlens komposition i 34 plancher, med en på tysk oversat tekst af [[Høyen]], et for den tid respektabelt arbejde. For øvrigt havde han et i sin tid anset navn som portrætmaler. I 1843 udstillede [[Geskel Salomon]] som et af sine første arbejder hans portræt, men da denne også var født sønderjyde, har Bøhndel ikke haft nødig at være i København på den tid. Han var gift med en enke efter en vis Duhn, Anna Maria født Kruck, og døde i Slesvig By 18. december 1847.
[[Fil:Conrad Christian Bøhndel - Mrs. Grønland - KMS3900 - Statens Museum for Kunst.jpg|thumb|left|Conrad Christian Bøhndel, ''Madam Grønland'', ''[[Statens Museum for Kunst]]'']]
{{-}}
== Kilder og eksterne henvisninger ==
* [https://runeberg.org/dbl/3/0323.html 321 (Dansk biografisk Lexikon / III. Bind. Brandt – Clavus)]
* [https://www.kulturarv.dk/kid/VisKunstner.do?kunstnerId=477 Kunstindeks Danmark & Weilbachs Kunstnerleksikon]
* {{kid navn|477}}
{{Commonscat}}
Personbillede_savnes Kunst Historie Maleri Organisationer